
Te riječi su ga potpuno ophrvale. Zanijemio je. Potom se izvinio, 
uveo ga u kuću i pitao koliko treba da se izdvoji za završetak radova na džamiji. Obavezao se da 
će lično on platiti sve preostale troškove, što je na kraju i uradio. 


U jednom naselju u Džidi su pravili džamiju, ali nisu imali sredstava 
ni pola džamije da naprave. Jedan čovjek predložio da odu kod tog i 
tog bogataša; možda on bude učestvovao. Kad su zakucali na vrata, 
a ovaj izašao i pomalo drsko upitao: "Šta treba?" - rekli su: "Pravimo 
džamiju, i više nemamo sredstava, pa ako možeš da nam pomogneš 
da je izgradimo do kraja," - reče mu. Na to ga bogataš pljunu u lice i 
reče mu da se gubi. 

On obrisa pljuvačku sa lica, te mu reče: "Ovo si dao meni, a šta ćeš 
dati za Allaha?" 


Poenta jeste u tome da kada radiš nešto radi Allaha za opće dobro sigumo ćeš naići na mnoge 
neugodnosti. Svejedno, koračaj dalje, Allaha radi. 

A opet najbolnije je kada od ljudi ništa ne tražiš, već im daješ savjet, nastojiš da im preneseš 
nešto što si naučio od vjere, a oni te dočekaju sa mnogim oštricama neugodnosti. 


Postoji li išta bolnije od toga? 

Nažalost postoji. To je onda kada neko želi ljude podučiti dobru ili pomoći neko dobro, a onda 
ga na istom putu neko siječe oštricama gmbih riječi, potvora i podvala utemeljenih na ničemu 
drugom do šejtanovom došaptavanju. No, put je jasan, put Allahovih Poslanika, alejhimusselam: 

"Ti izdrži kao što su izdržali odlučni poslanici!" (46:35) 


I radi dalje! 


- KRAJ 


